China slaan toe op kinderontvoerders | Nuus24
Ma kry 99 jaar ná sy kind se hand teen muur vasplak
Beijing – Die polisie het 90 verdagtes regoor China in hegtenis geneem wat glo kinders in die weste van die land ontvoer het, het die China Daily Donderdag berig.“Beweerde bendelede het die kinders gedreig, mishandel en aangerand om hulle te dwing om te steel,” het Huang Shihai, ‘n regeringswoordvoerder, gesê.Die arrestasies is deel van ‘n veldtog wat in April verlede jaar geloods is en al meer as 2 700 verdagtes opgelewer het. Sowat 2 300 kinders is op die wyse gered.Die ontvoerders teiken gewoonlik arm kinders in landelike gebiede wat nie meer skool gaan nie en belowe dan die kinders ‘n toekoms van rykdom in die stede.Sodra die kinders in die stede kom word hulle gedwing om te bedel of te steel.“Dit is ‘n winsgewende industrie. Elke kind moet met ‘n sekere bedrag geld terugkom of die baas rand hom of haar aan,” het ‘n polisiebeampte gesê.– Volg Nuus24 op Twitter - Sapa - AFP
Lees meer oor: china | ontvoerings | kindermishandeling VOLGENDE OP NUUS24X